text: 4 min. Barcelona 29/06/2013 00:00
  260x366 PROJECTE EN CONSTRUCCIÓ Els promotors volen projectar al món el clam de la societat pel dret a decidir. / MANOLO GARCÍA PROJECTE EN CONSTRUCCIÓ Els promotors volen projectar al món el clam de la societat pel dret a decidir. / MANOLO GARCÍA
  Octubre del 2012. Una colla d'artistes es troben al restaurant Bodega Sepúlveda de Barcelona. Hi són, entre d'altres, Gemma Recoder -ànima de la trobada-, Lluís Danés, Gerard Quintana i Bonaventura Clotet. Hi tornen pocs mesos després de l'emotiu concert Les nostres cançons contra la sida en què havien entregat el seu talent al servei de la lluita contra la malaltia. Es plantegen que ha arribat el moment de fer un pas més de compromís amb el país. No hi ha dubte: el Camp Nou és l'escenari idoni per al que ha de ser un esdeveniment amb repercussió internacional. S'ofereixen a les dues principals organitzacions de la societat civil sobiranista: Òmnium, organitzadora de la gran manifestació del 10-J de rebuig a la sentència de l'Estatut, i l'ANC, impulsora de la manifestació per l'estat propi de l'11-S del 2012 que trenca la baralla autonòmica. D'ençà que aquell dia sembren la llavor del Concert per la Llibertat, han passat vuit mesos justos. I moltes il·lusions, però també obstacles. Molts obstacles.
  Camacho qualifica "d'aquelarre" el concert i assegura que no és de la llibertat sinó "de la ruptura i l'exclusió"